😎دكتور انت مو تكول الحليب ابو الاكياس ممنوع جوه السنه ؟
اي نعم ممنوع
🤗زين دكتور انت مو تكول وره ٦ اشهر لا تسالوني شنو ياكل الطفل عدا الممنوع و اللي هو مو من ضمنه اللبن و الجبن ؟
اي صحيح
زين هو اللبن و الجبن مو مصنوع من الحليب ؟
اي
😊لعد ليش مو ممنوع؟
لان مشتقات الحليب هاي تتعامل بعده عمليات و التفوير و التخمير فتصير قابله جدا الهضم بالنسبه للطفل
😐يعني بأمان اكدر انطي فوك ٦ اشهر ؟
اي نعم ولو اني افضل بحدود ٨ اشهر
🙄 طيب لو صار بابني تحسس من هذه المواد شون اعرف ؟
سهله جدا اسهال او نفخه او قيء او طفح جلدي فاكطعي
😃اذا ابني على حليب طبي LF اللي هو lactose free
اكدر انطي مشتقات الحليب؟
لا
😎اذا ابني عنده تحسس حليب اكدر انطيه منهن؟
لا
😏 شوكت تطيب حساسيه الحليب ؟
١٨ شهر إلى ٢٤ شهر يعني سنه و نص إلى سنتين
و تبدين بمشتقات الحليب يلا تحاولين بالحليب
لان مثل ما كلتلك الحليب هذا متعامل و متفور و متخمر
د. سيف سمير البياتي
اخصائي طب الأطفال